Skujainės mūšis (1280)

Skujainės mūšis () – 1280 m. lapkričio mėn. įvykęs mūšis tarp Vokiečių ordino Livonijos atšakos karinių pajėgų ir Duobelės pilyje apsuptiems žiemgaliams į pagalbą judėjusių Lietuvos karinių pajėgų.

Mūšis trumpai aprašytas Eiliuotojoje Livonijos kronikoje (eil. 09427–09507), kaip Vokiečių ordino ir jo vasalų žygio prieš žiemgalių Duobelės pilį dalis. Lietuvos pajėgos judėjo siekdamos padėti Duobelėje apsuptiems žiemgaliams. Vokiečių ordino magistras Konradas Foichtvangenas, sužinojęs apie ateinančią pagalbą, nutraukė apgultį ir pamėgino užkirsti kelią Lietuvos pajėgoms.

Kariuomenių susidūrimas įvyko kelyje tarp Duobelės ir Lietuvos, vietoje, kuri kronikoje vadinama Slakenkapene (Slackenkappen).A. Bielenstein. Die Grenzen des lettischen Volksstammes und der lettischen Sprache in der Gegenwart und im 13. Jahrhundert. – St. Petersburg, 1892. – 104 p. Dabartiniai istorikai ją lokalizuoja prie Tėrvetės intako Skujainės.Ditleba Alnpekes Rīmju kronika, M. Siliņa. R., 1893. – 169 p. Lietuvos pajėgos į atvirą mūšį nestojo ir atsitraukė į pelkėtą vietovę. Kryžininkų raitelių būrys, vadovaujamas landmaršalo, patraukė jiems iš paskos, tačiau įklimpo dar neužšalusioje pelkėje ir nutraukė puolimą, nepaisydamas Dorpato (Tartu) vyskupo Frydricho fon Haseldofo prieštaravimų.

Ordino vadovybė nusprendė grįžti į Rygą. Lietuviai atsitraukusių kryžininkų nepersekiojo.

 Išnašos 

Kategorija:1280 metai
Kategorija:Vokiečių ordino mūšiai
Kategorija:LDK mūšiai
Kategorija:Mūšiai Latvijos teritorijoje